Punjab: AAP के राज्यसभा उम्मीदवार हो सकते हैं संदीप पाठक और राघव चड्डा, हरभजन का नाम तय
पंजाब से राज्यसभा की खाली हो रही पांच सीटों के लिए नामांकन का आज आखिरी दिन है। इन सीटों के लिए अभी तक आम आदमी पार्टी की तरफ से केवल पूर्व क्रिकेटर हरभजन सिंह का नाम फाइनल किया गया है। अन्य चार नामों में राघव चड्डा, संदीप पाठक, नरेश पटेल और किशलय शर्मा के नामों पर विवाद होने के कारण मंथन चल रहा है।
चंडीगढ़ः पंजाब विधानसभा चुनाव में आम आदमी पार्टी को मिली अभूतपूर्व जीत के पीछे एक शख्स का नाम इन दिनों काफी चर्चा में है। जिसके बारे में कहा जा रहा है कि उन्होंने पंजाब में रहकर रणनीतिक तौर पर लगातार ग्राउंड वर्क किया। जिसका नतीजा रहा कि आप को पंजाब में इस प्रकार की प्रचंड जीत हासिल हो पाई। पंजाब में पर्दे के पीछ जिस व्यक्ति ने आप की जीत की रूप रेखा तैयार की उसका नाम संदीप पाठक बताया जा रहा है। संदीप के बारे में कहा जा रहा है कि वह कई सालों से पंजाब में रणनीति रचने में अहम भूमिका निभा रहे थे। संदीप को पर्दे के पीछे का नायक बताया जा रहा है। पंजाब विधानसभा में 117 सीटों के लिए हुए चुनाव में आप ने 92 सीटों पर एतिहासिक जीत हासिल की है।पंजाब में मिली इस शानदार जीत का श्रेय पार्टी ने अपने सभी कार्यकताओं को दिया है। अब ऐसी चर्चा है कि पंजाब में आम आदमी पार्टी की जीत के नायक रहे संदीप पाठक को आम आदमी राज्यसभा का उम्मीदवार बना सकती है। बता दें कि पंजाब से राज्यसभा की खाली हो रही पांच सीटों के लिए नामांकन का आज आखिरी दिन है। इन सीटों के लिए अभी तक आम आदमी पार्टी की तरफ से केवल पूर्व क्रिकेटर हरभजन सिंह का नाम फाइनल किया गया है। अन्य चार नामों में राघव चड्डा, संदीप पाठक, नरेश पटेल और किशलय शर्मा के नामों पर विवाद होने के कारण मंथन चल रहा है। जिसके बाद एक बार फिर से संदीप पाठक चर्चा में आ गए हैं। आइए आपको बताते हैं कौन हैं संदीप जिन्हें आप आदमी पार्टी राज्यसभा भेजने की तैयारी कर रही है। कौन हैं संदीप पाठकजानकारी के मुताबिक, संदीप पाठक मुंगेली जिले के लोरमी के बटहा गांव के रहने वाले हैं। संदीप पाठक ने दिल्ली आईआईटी से जुड़े रहे हैं। उन्होंने कुछ साल लंदन में भी काम किया है। वहां उन्होंने कैंब्रिज यूनिवर्सिटी से जुड़कर अपनी पीएचडी का काम पूरा किया था। कुछ और समय लंदन में बिताने के बाद वह वापिस भारत लौट आए।प्रशांत किशोर के साथ भी कर चुके हैं कामआम आदमी पार्टी की स्थापना से लेकर अभी तक कई प्रोफेशनल डिग्री धारक पार्टी से जुड़ते रहे हैं। ऐसे कई बड़े नाम हैं जो अपने अच्छा खासा करियर छोड़ आम आदमी पार्टी के साथ जुड़े और अबतक पार्टी के लिए काम कर रहे हैं। संदीप पाठक भी इन्हीं पढ़ी लिखी जमात से आते हैं। हांलाकि, मीडिया में इस बात की भी चर्चा है कि आम आदमी पार्टी से जुड़ने से पहले संदीप राजनीतिक रणनीतिकार प्रशांत किशोर के साथ भी कुछ समय तक काम कर चुके हैं।